**Ծառայության նկարագիր**

|  |  |
| --- | --- |
| Անվանում | Հրաձգարանի գործարկման լիցենզիայի տրամադրում։ |
| Արդյունք | Անժամկետ տրվում է հրաձգարանի գործարկման լիցենզիա:  Մերժվում է հրաձգարանի գործարկման լիցենզիա տալը: |
| Դիմումատու | Իրավաբանական անձ: |
| Ծառայության տեսակ | Ծառայությունը մատուցվում է թղթային կամ էլեկտրոնային եղանակով: |
| Ներկայացման ենթակա տեղեկատվություն | Լիցենզիա ստանալու համար դիմումատուն լիցենզավորող մարմին է ներկայացնում՝   1. Lիցենզիա ստանալու դիմում, 2. պետական ռեգիստրի գրանցման վկայականի և կազմակերպության կանոնադրության պատճենները, 3. փակ հրաձգարանի գործարկման լիցենզիա ստանալու դեպքում նախատեսված շինության, իսկ բաց կամ կիսաբաց հրաձգարանի դեպքում՝ տարածքի սեփականության կամ օգտագործման իրավունքի պետական գրանցման վկայականի պատճենը, կամ շինության վարձակալության կամ անհատույց օգտագործման կնքված պայմանագրի պատճենը, 4. զենք և ռազմամթերք պահելու զետեղարանի առկայության դեպքում՝ շինության պահպանությունն իրականացնելու մասին կնքված պայմանագրի պատճենը կամ շուրջօրյա ծառայություն իրականացնելու վերաբերյալ դիմումատուի հրամանի և այդ անձանց անձնագրերի պատճենները, 5. զենք և ռազմամթերք պահելու զետեղարանի առկայության դեպքում՝ զենքին և ռազմամթերքին առնչվելու իրավասություն ունեցող անձանց նշանակելու մասին դիմումատուի հրամանների, այդ անձանց անձնագրերի պատճենները և զենքի տիրապետումը խոչընդոտող հիվանդությունների և առողջական վիճակների բացակայության մասին բժշկական եզրակացությունները: Զենքի տիրապետումը խոչընդոտող հիվանդությունների և առողջական վիճակների բացակայության մասին բժշկական եզրակացությունները չեն ներկայացվում այն դեպքում, երբ զենքին և ռազմամթերքին առնչվելու իրավասություն ունեցող անձն ունի քաղաքացիական կամ ծառայողական զենք պահելու և կրելու թույլտվություն, հրաձգության հրահանգչի որակավորման վկայականի, աշխատանքային պայմանագրի պատճեննեը, գործունեության վայրում հսկիչ-դրամարկղային մեքենա գրանցված լինելու մասին հարկային մարմնի կողմից տրված տեղեկանքը: |
| Կոնտակտային տվյալներ | **Հեռախոս՝ +(374)10 596 147, +(374)10 596 412**  **Էլ․ փոստ՝ mia.gov.am** |
| Գործընթաց | Լիցենզիա ստանալու համար դիմումատուի կողմից նշված փաստաթղթերը ներկայացնելուց հետո կատարվում են փաստաթղթերի ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ, որից հետո անժամկետ տրվում է հրաձգարանի գործարկման լիցենզիա։  Ներկայացված փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում ՀՀ ներքին գործերի նախարարությունը դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները:  Լիցենզիա ստանալու դիմումը մերժվում է, եթե դիմողի կողմից անհրաժեշտ տեղեկություններ չեն ներկայացվել կամ ներկայացվել են ոչ ճիշտ տեղեկություններ, եթե հինգ աշխատանքային օրվա ընթացքում այդ թերությունները չեն վերացվել, ներկայացված փաստաթղթերը չեն համապատասխանում Հայաստանի Հանրապետության օրենսդրության ու սույն կարգի պահանջներին, դիմումատուն օրենքի կամ իր կանոնադրության համաձայն իրավունք չունի զբաղվելու հրաձգարանի գործարկմամբ, ապահովված չեն սույն կարգով սահմանված պահանջները կամ պայմանները, չեն պահպանվել «Զենքի շրջանառության կարգավորման մասին» օրենքի 33-րդ հոդվածի պահանջները, օրենքով նախատեսված են այլ դեպքեր: |
| Ծառայության վճար | Հրաձգարան գործարկելու համար՝  բաց հրաձգարանի անժամկետ գործողության ժամկետով բազային տուրքի 500-ապատիկի չափով **(500,000 ՀՀ դրամ),**  կիսափակ հրաձգարանի անժամկետ գործողության ժամկետով բազային տուրքի 500-ապատիկի չափով **(500,000 ՀՀ դրամ),**  փակ հրաձգարանի անժամկետ գործողության ժամկետով բազային տուրքի 200-ապատիկի չափով **(200,000 ՀՀ դրամ)։** |
| Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում է վճարման անդորրագիրը։  Հայտատուն՝ սահմանված ծառայությունների մատուցման համար օրենքով սահմանված պետական տուրքը պարտավոր է վճարել ոչ ուշ, քան հայտը բավարարելու վերաբերյալ պատշաճ ձևով տեղեկացման համար սահմանված ժամկետին հաջորդող հինգ աշխատանքային օրվա ընթացքում և սահմանված ժամկետում չվճարելու դեպքում համապատասխան հայտը մերժվում է պետական տուրքը չվճարելու հիմքով։ |
| Կարգավորումներ | «Զենքի շրջանառության կարգավորման մասին» օրենք։  «Պետական տուրքի մասին» օրենք։  ՀՀ կառավարության 2023 թվականի մայիսի 11-ի թիվ 733-Ն որոշում։  «Լիցենզավորման մասին» օրենք։ |
| Բողոքարկման ընթացակարգ | Լիցենզավորող մարմնի որոշումը կարող է բողոքարկվել ինչպես թղթային, այնպես էլ էլեկտրոնային եղանակով վերադասության կամ դատական կարգով համապատասխան մերժումը ստանալու օրվանից մեկամսյա ժամկետում։  Լիցենզավորող մարմնի կողմից բողոքները քննարկվում են այդ նպատակով ստեղծված հանձնաժողովներում կամ լսումների կարգով, լիցենզավորող մարմին մուտք լինելու օրվանից 10-օրյա ժամկետում։ |